วิศวะ-ตกอับ ย่องลักคอม
ขโมยจากห้องผอ.ร.ร. จีพีเอสแจ้งพิกัดจับได้,ฝ่ายสืบสวนบางขุนเทียนรวบวิศวกรตกอับ ทำตัวเป็นแมวขโมยย่องเบาลักโน้ตบุ๊กและแมคบุ๊กของ ผอ.โรงเรียนอนุบาล ย่านจอมทอง มือใหม่ตื่นเต้นทำของมีค่าตกเสียหาย ต้องเร่ขายของในตลาดมืด สุดท้ายจนมุมคาห้องพัก หลังจากเอาแมคบุ๊กไปให้ร้านรับซื้อปลดล็อก สัญญาณจีพีเอสไปโผล่ที่โทรศัพท์มือถือผู้เสียหาย เจ้าตัวคอตกยอมรับสารภาพเพิ่งตกงานได้ 2 เดือน ร้อนเงินไม่มีใช้,คดีตำรวจรวบวิศวกรไฟฟ้าตกอับลักทรัพย์โรงเรียนอนุบาล เปิดเผยขึ้นเมื่อเวลา 15.30 น. วันที่ 13 ก.ย. พ.ต.ท.ชูศักดิ์ ศรีวงษ์ชัย รอง ผกก.สส.สน.บางขุนเทียน สั่งการให้ ร.ต.อ.อาทิตย์ ชาตินักรบ ร.ต.ท.สุริยา ทองใหม่ รอง สว.สส. และ ด.ต.ธีร์ชัชอัศม์ เมืองกระจ่าง ผบ.หมู่ (สส.) นำกำลังจับกุมนายศาสตรา สมนาม อายุ 37 ปี ผู้ต้องหาตามหมายจับศาลอาญาธนบุรี เลขที่ จ.647/2558 ลงวันที่ 12 ก.ย.58 ข้อหาลักทรัพย์ในเวลากลางคืน หรือรับของโจร โดยจับกุมตัวได้ที่ห้องพักภายในอพาร์ตเมนต์แห่งหนึ่ง ซอยพหลโยธิน 69 แขวงอนุสาวรีย์ เขตบางเขน กทม.,ร.ต.อ.อาทิตย์กล่าวว่า สืบเนื่องจากเมื่อกลางดึกวันที่ 8 ก.ย.ที่ผ่านมา นางเรวดี มหาสิงห์ 49 ปี ผู้อำนวยการโรงเรียนเตรียมสาธิตอนุบาล ซอยเอกชัย 64/5 เข้าแจ้งความกับพนักงานสอบสวน สน.บางขุนเทียน ว่า ถูกคนร้ายปีนรั้วโรงเรียนเข้าไปในห้องทำงาน ก่อนลักเอาทรัพย์สินประกอบด้วย โน้ตบุ๊ก ยี่ห้อเดล 1 เครื่อง แมคบุ๊ก ยี่ห้อแอปเปิ้ล 1 เครื่อง ฮาร์ดดิสก์ 1 เครื่อง และเงินสด 3,500 บาท หลบหนีไป ซึ่งในเวลาต่อมาสัญญาณ GPS ของแมคบุ๊กได้ส่งเตือนเข้ามาที่โทรศัพท์มือถือผู้เสียหายระบุพิกัดว่า อยู่ในร้านรับซื้อ-ซ่อมโทรศัพท์และคอมพิวเตอร์ ชื่อร้านแอมโฟน ตั้งอยู่ในตลาดยิ่งเจริญ ย่านสะพานใหม่ กทม. จึงรีบนำกำลังไปตรวจสอบ พบเจ้าของร้านแจ้งว่า มีลูกค้าเป็นชายอายุประมาณ 35-40 ปี นำแมคบุ๊กเครื่องดังกล่าวมาให้ทางร้านปลดล็อกและลบข้อมูลให้ แต่ทางร้านไม่สามารถทำได้จึงกลับไป,ร.ต.อ.อาทิตย์กล่าวอีกว่า จากการตรวจสอบกล้องวงจรปิดในร้านพบภาพคนร้ายมาจริง เมื่อเวลาประมาณ 10.00 น. วันที่ 9 ก.ย. จากรูปพรรณสัณฐานทำให้ทราบว่า คนร้ายคือนายศาสตรา สมนาม อายุ 37 ปี เคยถูกตำรวจ สน.ศาลาแดง จับกุมข้อหาลักทรัพย์ในเคหสถานมาแล้วครั้งหนึ่งเมื่อปี 54 จากการสืบสวนตามหาเบาะแสนายศาสตราใช้เวลา 3 วัน ทำให้รู้ว่าปัจจุบันนายศาสตราเช่าห้องพักอยู่ในซอยพหลโยธิน 69 จึงนำกำลังไปควบคุมตัวมาสอบสวนที่ สน.บางขุนเทียน ซึ่งผู้ต้องหายอมรับสารภาพเป็นผู้ก่อเหตุจริง เนื่องจากกำลังตกงานไม่มีเงินใช้,สอบสวนนายศาสตราให้การว่า เรียนจบสาขาวิศวกรรมไฟฟ้า คณะวิศวกรรมศาสตร์ มหาวิทยาลัยศรีปทุม เคยทำงานเป็นวิศวกรให้บริษัทเอกชนแห่งหนึ่ง ทำธุรกิจรับเหมาก่อสร้างแต่เพิ่งออกจากงานได้ 2 เดือน ทำให้เงินไม่พอใช้จ่าย จึงคิดเข้าไปลักทรัพย์ในโรงเรียนดังกล่าว ที่เคยเข้าไปติดต่องานรับเหมาก่อสร้าง แต่ไม่ได้รับการจ้างงาน โดยนั่งรถประจำทาง จากห้องพักไปลงย่านจอมทอง ช่วงกลางดึกวันที่ 8 ก.ย. แล้วปีนกำแพงรั้วเข้าไปขโมยเอาทรัพย์สินมีค่าภายในห้องทำงานผู้อำนวยการโรงเรียนแล้วรีบหลบหนีกลับมาที่ห้องพัก,ระหว่างหลบหนีออกจากโรงเรียน เกิดความตื่นเต้นทำกระเป๋าใส่คอมพิวเตอร์ทั้ง 2 เครื่องหล่น จนตัวเครื่องแมคบุ๊กได้รับความเสียหายประกอบกับร้านรับซ่อมไม่สามารถปลดล็อกลบข้อมูลภายในเครื่องได้ จึงนำไปวางขายที่ตลาดมืดตรงข้ามท้องสนามหลวงตอนกลางคืนแบบเลหลัง ให้ลูกค้าผู้ชายรายหนึ่ง ได้เงินมา 2,200 บาท และใช้จ่ายจนหมดแล้ว ก่อนถูกจับกุม ส่วนคดีลักทรัพย์ในเคหสถาน ที่เคยถูกตำรวจ สน.ศาลาแดง จับครั้งก่อน ไม่ได้ โดนดำเนินคดีแต่อย่างใดเพราะเป็นเรื่องเข้าใจผิดกันเองระหว่างพนักงานภายในบริษัทเดียวกัน นายศาสตรากล่าว,เบื้องต้นชุดจับกุมได้นำนายศาสตราไปทำแผนประกอบคำรับสารภาพยังจุดต่างๆ ตามคำให้การก่อนแจ้งข้อหา ลักทรัพย์ในเวลากลางคืน หรือรับของโจร ส่งตัวให้พนักงานสอบสวน สน.บางขุนเทียน ดำเนินการตามกฎหมาย ส่วนของกลางที่ผู้ต้องหาขายให้ลูกค้าที่ตลาดมืดจะติดตามมาคืนเจ้าทุกข์ต่อไป
ฝ่ายสืบสวนบางขุนเทียนรวบวิศวกรตกอับ ทำตัวเป็นแมวขโมยย่องเบาลักโน้ตบุ๊กและแมคบุ๊กของ ผอ.โรงเรียนอนุบาล ย่านจอมทอง มือใหม่ตื่นเต้นทำของมีค่าตกเสียหาย ต้องเร่ขายของในตลาดมืด สุดท้ายจนมุมคาห้องพัก หลังจากเอาแมคบุ๊ก
ข่าวหน้า1,สน.บางขุนเทียน,วิศวกรตกอับ,ลักทรัพย์โรงเรียน,โน้ตบุ๊ก,ศาสตรา สมนาม,โรงเรียนเตรียมสาธิตอนุบาล,สน.ศาลาแดง,ลักทรัพย์,ข่าว,ไทยรัฐออนไลน์